cyanic-selkie/wikianc huggingface dataset:
สรภัญญะ
การสวดฉันท์ทำนองสรภัญญะมีมานานตั้งแต่สมัยรัชกาลที่ 4 ก่อนหน้านั้นนิยมสวดฉันท์ภาษาบาลี มีเนื้อหาเกี่ยวกับพระพุทธศาสนา และผู้สวดส่วนใหญ่เป็นพระสงฆ์ ทำนองสรภัญญะไม่แพร่หลายนัก ต่อมา พระยาศรีสุนทรโวหาร (น้อย อาจารยางกูร) ป.ธ.8 องคมนตรีและเจ้ากรมพระอาลักษณ์ในรัชกาลที่ 5 แปลบทสรรเสริญคุณต่าง ๆ เป็นฉันท์ภาษาไทย เรียก "คำนมัสการคุณานุคุณ" มี 5 ตอน คือ บทสรรเสริญพระพุทธคุณ บทสรรเสริญพระธรรมคุณ บทสรรเสริญพระสังฆคุณ บทสรรเสริญมาตาปิตุคุณ และบทสรรเสริญอาจาริยคุณตามลำดับ บทประพันธ์นี้ได้รับความนิยมมากที่สุดในปัจจุบัน ใช้สวดกันโดยทั่วไป และเนื่องจากบาทแรกเริ่มว่า "องค์ใดพระสัมพุทธ" จึงมักเรียว่า "บทสวดองค์ใดพระสัมพุทธ"
นอกจากบทสรรเสริญพระรัตนตรัยแล้ว ทำนองสรภัญญะยังใช้สวดคาถาบทอื่นอีก เช่น บทแปลคาถาพาหุงซึ่งเป็นพระราชนิพนธ์ของพระบาทสมเด็จพระมงกุฎเกล้าเจ้าอยู่หัว ซึ่งเริ่มว่า "ปางเมื่อพระองค์ปรมพุทธ"
อูนางิ
อูนางิ เป็นคำในภาษาญี่ปุ่นที่ใช้เรียกเนื้อปลาไหลน้ำจืด โดยเฉพาะปลาไหลญี่ปุ่น (Anguilla japonica; ) อูนางิเป็นส่วนผสมทั่วไปในการประกอบญี่ปุ่นโดยเฉพาะคาบายากิ ระวังสับสนกับปลาไหลน้ำเค็มซึ่งภาษาญี่ปุ่นเรียกว่า อานาโงะ
ในอาหารญี่ปุ่น
อูนางิเป็นส่วนประกอบหนึ่งของอูนาดง (บางครั้งเรียกว่า อูนางิดง โดยเฉพาะในรายการในร้านอาหารญี่ปุ่นในประเทศตะวันตก) อาหารจานดมบูริที่มีปลาไหลหั่นบางวางบนข้าว ขนมบิสกิตหวานชนิดหนึ่งเรียกว่า อูนางิพาย ที่ทำจากอูนางิป่น อูนางิมีโปรตีน วิตามินเอ และแคลเซียมสูง
ร้านอาหารที่เชี่ยวชาญเรื่องอาหารทำจากอูซางิโดยเฉพาะมีอยู่ทั่วไปในประเทศญี่ปุ่น และมักมีป้ายแสดงคำว่า อูนางิ พร้อมกับอักษร ฮิรางานะ う (อ่านว่า อุ) ซึ่งเป็นอักษรตัวแรกของคำว่า อูนางิ ทะเลสาบฮามานะในเมืองฮามามัตสึ จังหวัดชิซูโอกะ ถือเป็นแหล่งของอูนางิคุณภาพสูงสุด ส่งผลให้ทะเลสาบรายล้อมไปด้วยร้านอาหารเล็ก ๆ จำนวนมากที่เชี่ยวชาญด้านอาหารที่ทำจากอูนางิที่หลากหลาย อูนางินิยมรับประทานในช่วงฤดูร้อนในญี่ปุ่น ถึงขนาดมีวันพิเศษสำหรับการรับประทานอูนางิโดยเฉพาะ ซึ่งเป็นวันกลางฤดูร้อนของปีฉลู (โดโยะ โนะ อูชิ โนะ ฮิ)
อูนากิว เป็นคำทั่วไปที่ใช้เรียกซูชิที่มีปลาไหลและแตงกวา ปลาไหลมีพิษ เว้นแต่จะปรุงให้สุก ปลาไหลจึงถูกทำให้สุกเสมอ และในอาหารญี่ปุ่นมักเสิร์ฟพร้อมกับซอสทาเระ อูนางิที่ย่างโดยไม่มีซอสทาเระและปรุงรสด้วยเกลือเท่านั้นเรียกว่า "ชิรายากิ"
แซแก็ด
แซแก็ด (Szeged, ; และชื่อแบบอื่น ) เป็นเมืองใหญ่เป็นอันดับ 3 ของประเทศฮังการี ตั้งอยู่ทางตอนใต้ของประเทศ บนเส้นเขตแดนประเทศเซอร์เบีย มีมหาวิทยาลัยแซแก็ด หนึ่งในมหาวิทยาลัยที่มีชื่อเสียงที่สุดในฮังการี เป็นเมืองท่าสำคัญบนฝั่งแม่น้ำติซอ เมืองเก่าได้รับความเสียหายจากอุทกภัยใน ค.ศ. 1879 และได้บูรณะเมืองขึ้นใหม่ตามแผนการวางผังเมืองแบบรัศมี วันฉลองของเมืองคือวันที่ 21 พฤษภาคม
ศัพทมูลวิทยา
เมืองนี้มีชื่อต่างภาษาจำนวนมาก ส่วนใหญ่มักเติมคำลงท้าย -in ในชื่อภาษาฮังการี: โรมาเนีย Seghedin; เยอรมัน Szegedin หรือ Segedin; เซอร์เบีย Сегедин; กรีก Παρτίσκον (Partiskon); อิตาลี Seghedino; ละติน Partiscum; ลัตเวีย Segeda; ลิทัวเนีย Segedas; โปแลนด์ Segedyn; โครเอเชีย Segedin; สโลวักกับเช็ก Segedín; ตุรกี Segedin.
เมืองพี่น้อง
แซแก็ดเป็นเมืองพี่น้องกับเมืองดังนี้:
กลุ่มภาษาทิเบต
กลุ่มภาษาทิเบต (Tibetan languages) เป็นกลุ่มย่อยของภาษาที่ไม่สามารถเข้าใจกันได้ ของตระกูลภาษาย่อยทิเบต-พม่า ที่พูดโดยชาวทิเบตที่อยู่ในบริเวณเอเชียกลางติดต่อกับเอเชียใต้ ได้แก่ ที่ราบสูงทิเบต ภาคเหนือของอินเดียในบัลติสถาน ลาดัก เนปาล สิกขิม และภูฏาน ส่วนใหญ่ใช้ในการเขียนงานทางศาสนาโดยเฉพาะศาสนาพุทธ
ด้วยเหตุผลทางการเมือง สำเนียงของภาษาทิเบตกลาง (รวมทั้งลาซา) คาม และอัมโดในจีน ถือเป็นภาษาทิเบตเพียงภาษาเดียว ในขณะที่ภาษาซองคา ภาษาสิกขิม ภาษาเศรปาและภาษาลาดัก ถือเป็นภาษาเอกเทศต่างหาก แม้ว่าผู้พูดภาษาดังกล่าวจะถือตนว่าเป็นชาวทิเบตด้วย ในทางภาษาศาสตร์ ภาษาซองคาและภาษาเศรปามีความใกล้เคียงกับภาษาทิเบตสำเนียงลาซามากกว่าสำเนียงคามและอัมโด
มีผู้พูดกลุ่มภาษาทิเบตทั้งหมดราว 6 ล้านคน ไม่ใช่ทั้งหมดเป็นชาวทิเบต ภาษาทิเบตสำเนียงลาซามีผู้พูดประมาณ 150,000 คนที่เป็นผู้ลี้ภัยในอินเดียและประเทศอื่นๆ ภาษาทิเบตใช้พูดโดยชนกลุ่มน้อยในทิเบตที่อยู่ใกล้เคียงกับชาวทิเบตมากว่าศตวรรษ แต่ไม่สามารถรักษาภาษาและวัฒนธรรมของตนไว้ได้ ชาวเกวียงในคามนั้น รัฐบาลจีจัดให้เป็นชาวทิเบต แต่ภาษาเกวียงอิกไม่ใช่กลุ่มภาษาทิเบต แม้จะอยู่ในตระกูลภาษาย่อยทิเบต-พม่า
ภาษาทิเบตคลาสสิกไม่ใช่ภาษาที่มีวรรรยุกต์ แต่บางสำเนียง เช่น ทิเบตกลางและคาม ได้พัฒนาเสียงวรรณยุกต์ขึ้น ส่วนสำเนียงอัมโดและลาดัก และภาษาบัลติไม่มีวรรณยุกต์ ลักษณะของภาษาทิเบตในปัจจุบันเป็นแบบรูปคำติดต่อแม้ว่าจะไม่พบลักษณะนี้ในภาษาทิเบตคลาสสิก
การจัดจำแนก
การแบ่งตามวิธีของ Bradley ภาษาในกลุ่มนี้ ได้แก่ การจัดจำแนกมีความผันแปรมาก บางครั้งรวมสำเนียงคามและอัมโดเข้าด้วยกันเป็นสำเนียงทิเบตตะวันออก (ต่างจากภาษาโบดิชตะวันออก) ภาษาทิเบตที่ใช้ในจีนจัดเป็นภาษาทิเบตมาตรฐาน
ยกน้ำหนัก
ยกน้ำหนัก เป็นกีฬาประเภทหนึ่ง แข่งขันกันโดยการแข่งยกก้อนน้ำหนักที่ถ่วงไว้ที่สองข้างของคานเหล็ก โดยผู้ที่ยกน้ำหนักได้มากกว่าจะเป็นผู้ชนะ โดยมีท่าในการยกที่แตกต่างกัน
ท่าสำหรับยกน้ำหนัก
ท่าสำหรับยกน้ำหนักประกอบด้วยท่า 3 ท่าคือ
การนอนยกน้ำหนัก
การนอนยกน้ำหนัก เป็นการยกน้ำหนักโดยผู้นอนยกม้าและยกน้ำหนักที่หนักกว่าผู้ยกถึง 5 เท่า ผู้ยกสามารถปรับระดับความสูงของม้ายาวได้
ประโยชน์ของการยกน้ำหนัก
การยกน้ำหนักเป็นการฝึกความแข็งแกร่งและความอดทน ช่วยทำให้ร่างกายแข็งแรง มีกำลังมาก สามารถยกของที่มีน้ำหนักมากได้อย่างสบาย
รุ่นน้ำหนัก
ชาย 56กก. 62กก. 69กก. 77กก. 85กก. 94กก. 105กก. +105 กก.
หญิง 45กก. 53กก. 58กก. 63กก. 69กก. 75กก. +75กก.
Ȝearƿung (indryhtu)
กีฬาแฮนด์บอลในกีฬาแห่งชาติครั้งที่ 42
"แฮนด์บอล" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
รณภพ อรรคราช
รณภพ อรรคราช (เต้ย) มือกีต้าร์ วงอินคา และ วูล์ฟแพ็ค เกิดเมื่อวันที่ 20 กันยายน พ.ศ. 2508 ที่กรุงเทพฯ จบการศึกษาระดับอนุบาลจากโรงเรียนโชติศึกษา ชั้นประถมที่โรงเรียนค่ายนารายณ์ศึกษา จังหวัดลพบุรี และ โรงเรียน ภ.ป.ร. ราชวิทยาลัย ในพระบรมราชูปถัมภ์ จังหวัดนครปฐม จนจบ ม.3  จบชั้นมัธยมที่โรงเรียนพิบูลวิทยาลัย จังหวัดลพบุรี และปริญญาตรีคณะรัฐศาสตร์ มหาวิทยาลัยรามคำแหง
เริ่มเล่นดนตรีตั้งแต่สมัยประถม ได้รับตำแหน่งแซ็กโซโฟน ในวงดุริยางค์ของโรงเรียน ภปร. ต่อมาเริ่มหัดเล่นกีตาร์ จนได้รับเลือกให้เล่นในวงของโรงเรียน และได้เป็นตัวแทนไปประกวดระดับจังหวัด ต่อมาเข้าเรียนดนตรีที่โรงเรียนดนตรีสยามกลการ จนจบหลักสูตรขั้นสูง ได้รับแต่งตั้งให้เป็นอาจารย์ประจำสอนวิชากีตาร์คลาสสิกที่ จังหวัดอุตรดิตถ์ หลังจากนั้นได้ลาออกมาเล่นดนตรีตามร้านอาหาร และก่อตั้งวง “การันตี” เพื่อประกวดในงานของสยามกลการ และได้รับรางวัลที่ 3 จึงทำให้ เรวัต พุทธินันท์ เห็นความสามารถ และชักชวนมาเป็นนักดนตรีแบ็คอัพให้ แหวน ฐิติมา สุตสุนทร ภายใต้ชื่อวง “นิวเคลียร์” และเข้าร่วมเป็นสมาชิกในวงอินคา ในเวลาต่อมา และต่อมา จากการรวมตัวกันของนักดนตรีรุ่นเก่า ทำให้มีการชักชวนนักดนตรีรุ่นเก่ามาตั้งวง หนึ่งในนั้นมีเต้ยด้วย และรวมตัวกันเป็นวง เดอะ พาเลซ
ตำบลขอนคลาน
ขอนคลาน เป็นตำบลหนึ่งตั้งอยู่ทางทิศตะวันตกของอำเภอทุ่งหว้า จังหวัดสตูล ติดกับทะเลอันดามัน องค์กรปกครองส่วนท้องถิ่นในพื้นที่ คือ องค์การบริหารส่วนตำบลขอนคลาน ครอบคลุมพื้นที่ตำบลขอนคลานทั้งตำบล
ประวัติ
ตำบลขอนคลานเดิมอยู่รวมกับตำบลทุ่งบุหลัง ต่อมาในปี พ.ศ. 2527 ตำบลทุ่งบุงหลัง แยกตัวไปตั้งใหม่ จึงเป็นตำบลขอนคลานในปัจจุบันชื่อบ้านขอนคลานมีนิทานเล่ากันว่าครั้งหนึ่งมีชายเรือพากันมาขึ้นฝั่งและพักบริเวณชายหาดขอนคลาน และขณะนั่งพักชาวเรือคนหนึ่งใช้มีดสับบนขอนไม้ ปรากฏว่าขอนไม้ขยับตัวและเคลื่อนไปข้างหน้า ทุกคนจึงอุทานว่า "ขอนคลาน ขอนคลาน" เมื่อเพ่งพิศดูปรากฏว่าเป็นงูใหญ่ ต่อมาชาวบ้านเรียกชื่อตำบลว่า "ตำบลขอนคลาน"
สภาตำบลขอนคลานจัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งได้ยกระดับจากสภาตำบลเป็นองค์การบริการส่วนตำบล ตามประกาศกระทรวงมหาดไทย เรื่อง จัดตั้งองค์การบริหารส่วนตำบล ประกาศ ณ วันที่ 11 สิงหาคม พ.ศ. 2542 ลำดับที่ 289 และคณะกรรมการพนักงานส่วนตำบลจังหวัดสตูล (ก.อบต.จังหวัดสตูล) ได้ดำเนินการประเมินการขอปรับขนาดองค์การบริหารส่วนตำบลขอนคลาน เมื่อวันที่ 23 เดือน สิงหาคม พ.ศ. 2554 และได้มีมติเห็นชอบผลการประเมินดังกล่าวฯ ในการประชุมครั้งที่ 8/2554 เมื่อวันที่ 29 เดือน สิงหาคม พ.ศ. 2554 ปรับขนาดองค์การบริหารส่วนตำบลขอนคลาน จากองค์การบริหารส่วนตำบลขนาดเล็กเป็นขนาดกลาง โดยองค์การบริหารส่วนตำบลขอนคลาน ได้ประกาศการปรับขนาดให้มีผลตั้งแต่วันที่ 7 เดือน กันยายน พ.ศ. 2554
ภูมิศาสตร์
ภูมิประเทศของตำบลขอนคลานส่วนใหญ่เป็นที่ราบชายฝั่งทะเล บางแห่งเป็นป่าชายเลนมีไม้ชายเลนขึ้นหนาแน่น บางแห่งเป็นป่าชายหาดมีทิวสนตลอดแนวชายฝั่ง สภาพพื้นดินเป็นดินร่วนปนทราย ชายฝั่งเป็นชายหาดทรายสีดำส่วนใหญ่
เศรษฐกิจ
เศรษฐกิจหลักของตำบลขอนคลาน คือ การประมง สวนยางพารา และสวนปาล์ม นอกจากนี้ยังมีค้าขาย ทำนา ทำสวนมะพร้าว และปลูกผักหมุนเวียน
ปอลอแนซ
ปอลอแนซ (polonaise; polonez) เป็นบทเพลงเต้นรำของชาวโปแลนด์ ในจังหวะ k (เดิมเป็นเพลงเต้นรำที่มีลักษณะโอ่อ่าและสง่างาม) ใช้แสดงในงานพระราชพิธีและเพื่อการเฉลิมฉลอง เฟรเดริก ชอแป็ง เป็นผู้แต่งบทเพลงเต้นรำนี้เพื่อเป็นตัวแทนแห่งความเป็นชาตินิยมของชาวโปแลนด์
ปฏิกิริยาแทนที่ตำแหน่งเดียว
ปฏิกิริยาแทนที่ตำแหน่งเดียว (single-displacement reaction) คือปฏิกิริยาเคมีที่เกิดขึ้นเมื่อธาตุเคมีตัวหนึ่งเข้าไปแทนที่ธาตุเคมีอีกตัวหนึ่งในสารประกอบใดสารประกอบหนึ่งซึ่งสามารถเขียนเป็นสมการได้ดังนี้ ก + ขค → กค + ข ในสมการข้างบนธาตุ ก ทำปฏิกิริยาเคมีกับสารประกอบ ขค เกิดเป็นสารประกอบ กค และธาตุ ข อธิบายว่าปฏิกิริยานี้จะเกิดได้ง่ายเมื่อธาตุ ก มีความไวต่อปฏิกิริยาเคมีมากกว่าธาตุ ข บางครั้ง ก และ ข มีประจุไฟฟ้าไม่เท่ากันก็ได้ดังนั้นการทำให้สมการสมดุลจึงมีความจำเป็น ยกตัวอย่างเช่น ปฏิกิริยาเคมีระหว่างแคลเซียมคลอไรด์(CaCl2)กับโซเดียม(Na)เกิดเป็นโซเดียมคลอไรด์(NaCl)และแคลเซียม(Ca)ดังสมการนี้
CaCl2 + 2Na → Ca + 2NaCl
เพื่อทำให้สมการสมดุลแคลเซียมคลอไรด์หนึ่งโมเลกุลจะต้องใช้โซเดียม 2 อะตอมจึงจะได้สารประกอบ โซเดียมคลอไรด์ 2 โมเลกุลและแคลเซียม 1 อะตอม
อัลฟี อัลเลน
อัลฟี เอวัน อัลเลน (Alfie Evan Allen; เกิด 12 กันยายน ค.ศ. 1986) เป็นนักแสดงชาวอังกฤษ เป็นที่รู้จักจากบทบาท “ทีออน เกรย์จอย” ในซีรีส์ของเอชบีโอ เรื่อง Game of Thrones (2011–2019) และได้รับการเสนอชื่อเข้าชิงรางวัลไพรม์ไทม์เอมมี สาขานักแสดงชายสมทบยอดเยี่ยมในซีรีส์ดราม่า
ศิริพร อำไพพงษ์
ศิศิริพร อำไพพงษ์ (เกิด 7 ธันวาคม พ.ศ. 2507) หรือชื่อเดิม ศิริมา อำเคน​ เป็นนักร้องเพลงลูกทุ่งและหมอลำที่มีชื่อเสียงคนหนึ่งของประเทศไทย  เธออยู่ในวงการบันเทิงมาแล้ว 39 ปี มีผลงานเพลงเป็นที่รู้จักมากมาย อาทิ โบว์รักสีดำ, ปริญญาใจ, กอดแล้วบ่แต่ง, เมียบ่ได้แต่ง ฯลฯ
ประวัติ
ศิริพร อำไพพงษ์ เดิมชื่อ ศิริมา อำเคน ชื่อเล่น เม็ก โดยทั่วไปเรียก นาง หรือ พี่นาง เกิดเมื่อวันจันทร์ที่ 7 ธันวาคม พ.ศ. 2507 เป็นบุตรของกอง อำเคน และ ออ อำเคน เกิดที่บ้านดอนกลอย ตำบลดอนกลอย อำเภอหนองหาน (ปัจจุบันแยกมาเป็นอำเภอพิบูลย์รักษ์) จังหวัดอุดรธานี มีพี่น้องทั้งหมด 10 คน  ศิริพรเป็นบุตรสาวคนที่ 7 ครอบครัวมีอาชีพทำนา และมีวงหมอลำด้วยโดยมีคุณพ่อเป็นหมอลำอยู่แล้ว และเป็นผู้สอนให้ศิริพรเป็นหมอลำ เมื่อปี พ.ศ. 2527 เธออยู่กับหมอลำคณะ สุเทพ ดาวดวงใหม่ และได้รู้จักกับ คุณนคร แดนสารคาม และคุณประยูร จันทร์สอน ได้พาไปออกทีวีช่อง 4 จ.ขอนแก่น และคุณดอย อินทนนท์ ได้เห็นแววจึงให้โอกาสอัดเสียงและได้รับการเปลี่ยนชื่อจาก ศิริมา อำเคน เป็น ศิริพร อำไพพงษ์ เธอเคยอยู่สังกัดกรุงไทยออดิโอ ก่อนจะย้ายมาอยู่พีจีเอ็มในราวปี 2533-2534 และประสบความสำเร็จเป็นครั้งแรกจากผลงานเพลง โบว์รักสีดำ
หลังจากศิริพร อำไพพงษ์ หมดสัญญากับค่าย พีจีเอ็ม เธอได้คิดจะหยุดร้องเพลง และกลับไปทำนาที่บ้านเกิด แต่สลา คุณวุฒิได้ชวนให้มาอยู่สังกัดแกรมมี่โกลด์ เมื่อปี พ.ศ. 2543 และเปลี่ยนแนวเพลงเป็นลูกทุ่งอีสาน ในตอนแรกบริษัท ได้ปล่อยเพลง หนีแม่มาแพ้รัก ไปตามสถานีวิทยุต่างๆ แต่ว่าเพลงที่มีกระแสอย่างรวดเร็ว กลับเป็นเพลง ปริญญาใจ ทำให้บริษัทต้องเปลี่ยนชื่อและปกอัลบั้มใหม่ เป็นอัลบั้ม ชุดที่ 1 ปริญญาใจ และเพลงนี้ก็ได้ส่งให้ชื่อศิริพร อำไพพงษ์ กลับมาเป็นที่รู้จักและโด่งดังเป็นพลุแตกอีกครั้ง หลังจากอัลบั้มปริญญาใจ เธอก็มีผลงานเพลงออกมาอีกหลายอัลบั้มอย่างต่อเนื่อง จนถึงปัจจุบัน กับอัลบั้ม ชุดที่ 17 คนใช่ เกิดช้า
งานสุดท้ายที่เธอทำก่อนจะพักวงการบันเทิงคืออัลบั้มชุดที่ 17 ของเธอใน พ.ศ. 2560 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
ชีวิตส่วนตัว
ศิริพรสมรสกับ สุชาติ สุขโมนมหาอุดม (พ.ศ. 2562 - ปัจจุบัน)
สังกัดค่าย กรุงไทยออดิโอ
ปี พ.ศ. 2526-2533 มีทั้งหมด 10 อัลบั้ม ผลงานเด่น พบรักที่หัวลำโพง สาวภูพานรำพึง น้องนกอกหัก ฯลฯ
สังกัดค่าย แกรมมี่โกลด์
ปี พ.ศ. 2543 - ปัจจุบัน อัลบั้มเดี่ยว,อัลบั้มพิเศษ,อัลบั้มรวมเพลง,อัลบั้มร่วมกับศิลปินอื่น โดยได้ครูเพลงคู่บุญอย่าง สลา คุณวุฒิ แต่งเพลงดังๆ และเป็นโปรดิวเซอร์ให้เช่นเคย {| class="wikitable" !ปี !สตูดิโออัลบั้ม !รายชื่อเพลง
เพลงที่ไปรับเชิญร้อง
เพลงที่ศิริพรได้มีส่วนร่วมในการการร้อง
ชุดพิเศษ & อัลบั้มพิเศษ
{| class="wikitable" !ปี !ชื่ออัลบั้ม !หมายเหตุ
ผลงานการประพันธ์เพลง
ใช้นามปากกา ศิริพร อำเคน
ใช้นามปากกา ศิริพร อำไพพงษ์
งานประโยชน์เพื่อสังคมและการกุศล
ศิริพร อำไพพงษ์ ได้ตั้งมูลนิธิศิริพร อำไพพงษ์ โดยมีวัตถุประสงค์ เพื่อ ส่งเสริมและเผยแพร่พระพุทธศาสนา ช่วยเหลือผู้ป่วยยากจน บริการช่วยเหลืออุปถัมปภ์เด็กกำพร้า คนชรา ที่ยากจนและยากไร้ พัฒนาและส่งเสริมการศึกษาของโรงเรียนสำหรับเด็กที่ขาดโอกาสทางการศึกษา รวมทั้งการสาธารณประโยชน์ต่างๆ
ธุรกิจส่วนตัว
ศิริพร อำไพพงษ์ ได้เปิดและดำเนินธุรกิจส่วนตัวเกี่ยวกับการเสริมความงาม ในชื่อแบรนด์ พรนิต้าคลินิก โดยตั้งอยูที่ 91/1630 ซ.นวลจันทร์56 แยก1 แขวงนวลจันทร์ เขตบึงกุ่ม ปิดทำการแล้ว
กรุงเทพมหานคร
ประเทศไมโครนีเชียในโอลิมปิกฤดูร้อน 2020
ประเทศไมโครนีเชีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศไมโครนีเชียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
พระวรสารนักบุญบารนาบัส
พระวรสารนักบุญบารนาบัส (Gospel of Barnabas) เป็นพระวรสารนอกสารบบคัมภีร์ไบเบิล อ้างว่าบารนาบัสเป็นผู้เขียนขึ้น กล่าวถึงชีวประวัติของพระเยซูตั้งแต่ประสูติ จนถึงเวลาที่ขึ้นสวรรค์ เอกสารตัวเขียนฉบับเก่าที่สุดที่เคยพบมี 2 ฉบับ เป็นภาษาสเปนและภาษาอิตาลี มี 222 บท (ฉบับภาษาอิตาลี)
เปรียบเทียบกับพระวรสารอื่น
เชื่อว่าเขียนขึ้นโดยมุสลิมชาวสเปนในคริสต์ศตวรรษที่ 7 ซึ่งเป็นช่วงที่มุสลิมยึดครองสเปน และพยายามเปลี่ยนคริสตชนให้เข้ารีตศาสนาอิสลาม และคริสตชนทุกนิกายไม่ถือว่าเป็นพระคัมภีร์ที่ถูกต้องในสารบบ
ตักโลบัน
ตักโลบัน (วาไร-วาไรและTacloban, ออกเสียง: ) มีชื่อทางการว่า นครตักโลบัน (วาไร-วาไร: Syudad han Tacloban; Lungsod ng Tacloban) เป็นเมืองหลักของจังหวัดเลเตในเขตอีสเทิร์นวิซายา ประเทศฟิลิปปินส์ ตั้งอยู่ห่างจากกรุงมะนิลาทางทิศตะวันออกเฉียงใต้ 360 ไมล์ (580 กม.) ตั้งอยู่บนฝั่งตะวันออกเฉียงเหนือของเกาะเลเต ที่ปลายสุดตอนใต้ของช่องแคบซานฮัวนีโกและบนฝั่งตะวันตกเฉียงเหนือของอ่าวซานเปโดร
ไข่ตุ๋นญี่ปุ่น
ไข่ตุ๋นญี่ปุ่น หรือ ชาวันมูชิ เป็นอาหารญี่ปุ่นทำจากไข่ มีลักษณะเป็นคัสตาร์ดแต่มักกินเป็นกับข้าวในมื้ออาหารแตกต่างจากคัสตาร์ดโดยทั่วไป เพราะมีส่วนผสมที่เป็นรสเค็มมากกว่ารสหวาน ประกอบด้วยส่วนผสมของไข่ปรุงรสด้วยซอสถั่วเหลือง ดาชิ และมิริง และใส่ส่วมผสมหลายอย่างเช่น เห็ดหอม คามาโบโกะ รากลิลี (ยูริเนะ) แปะก๊วย และกุ้งต้ม ใส่ในภาชนะที่มีลักษณะคล้ายถ้วยชา  สูตรอาหารมีความคล้ายคลึงกับไข่ตุ๋นจีน แต่ของแต่งหน้ามักแตกต่างออกไป ไข่ตุ๋นญี่ปุ่นเป็นหนึ่งในอาหารญี่ปุ่นไม่กี่ชนิดที่กินด้วยช้อนเพราะไม่สามารถใช้ตะเกียบคีบได้
เบคิไลต์
เบคิไลต์ (Bakelite) เป็นชื่อทางการค้าของฟีนอลฟอร์มาลดีไฮด์เรซิน หรือมักจะเรียกกันว่าฟินอลิก เป็นพลาสติกเทอร์โมเซตติง ฟินอลิกทนความร้อนในสภาวะปกติประมาณ 160-180 องศาฟาเรนไฮต์ หากผสมวัตถุทนความร้อนบางชนิดจะสามารถทนความร้อนได้ถึง 400 องศาฟาเรนไฮต์ ฟินอลิกเป็นตัวนำความร้อนที่เลว ติดไฟได้แต่ช้าและดับเองจึงมักนิยมใช้ทำมือจับสำหรับอุปกรณ์สำหรับเครื่องครัว อุปกรณ์ไฟฟ้า ฝาครอบจานจ่ายรถยนต์ ถาดบรรจุสารเคมี ตู้โทรทัศน์ ที่รองนั่งโถส้วม นอกจากนี้ฟินอลิกยังสามารถทำเป็นโฟมได้อีกด้วย ซึ่งโฟมที่ผลิตจากฟินอลิกนี้สามารถขยายตัวได้ถึง 300 เท่า โฟมฟินอลิกนิยมทำเป็นทุ่นลอยน้ำและใช้เสริมความแข็งแรงในเครื่องบิน
ในปี ค.ศ. 1907 เลโอ บาเกอลันด์ (Leo Baekeland) ได้ประสบความสำเร็จในการทำพอลิเมอร์สังเคราะห์ (พลาสติก) ชนิดแรก บาเกอลันด์เป็นนักเคมีผู้ถือกำเนิดในประเทศเบลเยียม และต่อมาได้เดินทางมาตั้งรกรากอยู่ที่รัฐนิวยอร์ก สหรัฐอเมริกา หลังจากที่เขาได้รับปริญญาเอกด้านวิทยาศาสตร์ขณะอายุเพียง 21 ปีเท่านั้น การค้นพบของบาเกอลันด์กระตุ้นให้เกิดการผลิตพลาสติกตลอดจนการเติบโตของอุตสาหกรรมพลาสติกชนิดอื่น ๆ มาจนปัจจุบัน
พอลิเมอร์สังเคราะห์
บาเกอลันด์พบว่าเมื่อผสมฟีนอล (phenol) กับฟอร์มาลดีไฮด์ (formaldehyde) เข้าด้วยกัน แล้วให้ความร้อน และกลั่นเอาน้ำออกโดยกระบวนการควบแน่น (condensation) จะได้สารเหนียว ๆ ที่เมื่อปล่อยให้เย็นตัวลงแล้วจะแข็งตัวเป็นวัสดุที่มีสมบัติเหมาะอย่างยิ่งในการใช้เป็นวัสดุฉนวนหุ้มสายไฟ ต่อมาพอลิเมอร์ชนิดนี้ถูกเรียกว่า "เบคิไลต์" (Bakelite) ตามชื่อของบาเกอลันด์ หรือฟินอลิกเรซิน (phenolic resin) ตามชื่อของมอนอเมอร์ที่ใช้ (ฟีนอลและฟอร์มาลดีไฮด์)
ธานินทร์ ใจสมุทร
นายธานินทร์ ใจสมุทร เป็นสมาชิกสภาผู้แทนราษฎรจังหวัดสตูล 5 สมัย และ อดีตนายกองค์การบริหารส่วนจังหวัดสตูล
ประวัติ
ธานินทร์ ใจสมุทร เกิดเมื่อวันที่ 11 สิงหาคม พ.ศ. 2503 สำเร็จการศึกษาจากโรงเรียนการไปรษณีย์และโทรคมนาคม
การทำงาน
ธานิทร์ เริ่มต้นทำงานไปรษณีย์ที่อำเภอหาดใหญ่ จังหวัดสงขลา ในตำแหน่งนายไปรษณีย์ กระทั่งเลื่อนเป็นหัวหน้าแผนก ก่อนจะย้ายเข้าไปปฏบัติหน้าที่ที่การสื่อสารแห่งประเทศไทย
ในปี พ.ศ. 2535 นายธานินทร์ ได้เข้าร่วมต่อสู้ในเหตุการณ์พฤษภาทมิฬ ในฐานะเลขาธิการสมาพันธ์แรงงานรัฐวิสาหกิจภาคใต้ หลังจากนั้นจึงได้ลาออกจากการสื่อสารแห่งประเทศไทย เพื่อลงสมัครรับเลือกตั้งสมาชิกสภาผู้แทนราษฎร จังหวัดสตูล สังกัดพรรคประชาธิปัตย์ ในการเลือกตั้งเดือนกันยายน พ.ศ. 2535 และได้รับเลือกตั้งหลายสมัยเรื่อยมา จากนั้นจึงได้ลาออกไปสมัครเป็นนายกองค์การบริหารส่วนจังหวัด
ในการเลือกตั้ง พ.ศ. 2549 นายธานินทร์ ถูกตัดสิทธิทางการเมืองเป็นเวลา 2 ปี เนื่องจากการใช้เทปบันทึกภาพเหตุการณ์ตากใบ หาเสียงในการเลือกตั้งและเป็นการโจมตีฝ่ายตรงกันข้าม ต่อมาหลังได้รับเลือกตั้งเป็นนายกองค์การบริหารส่วนจังหวัด ได้ถูก กกต. ตัดสิทธิทางการเมืองอีกครั้ง จากกรณีนโยบาย 1 ตำบล 1 ฮัจย์
ต่อมาในการเลือกตั้ง พ.ศ. 2554 ได้ลงสมัครสมาชิกสภาผู้แทนราษฎร ในสังกัดพรรคชาติไทยพัฒนา โดยการชักชวนของนายประดิษฐ์ ภัทรประสิทธิ์ และได้รับเลือกตั้งเป็นสมาชิกสภาผู้แทนราษฎรเพียงคนเดียวของพรรคในพื้นที่ภาคใต้
ปัจจุบัน ธานินทร์ วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อพ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปี
ในปี 2563 เขามีชื่อเสียงอีกครั้งเนื่องจากเป็นผู้ประสานงานให้เกิดเที่ยวบิน SL117 ซึ่งเดินทางมาจากจารุกาตามาลงที่หาดใหญ่พร้อมผู้โดยสารติดเชื้อโควิด19
วรวิทย์ พิกุลทอง
วรวิทย์ พิกุลทอง (บอย)  มือคีย์บอร์ด วงอินคา เกิดเมื่อวันที่ 27 มีนาคม 2514 ที่จังหวัดสกลนคร มีพี่น้อง 2 คน บอยเป็นน้องคนเล็ก เรียนเตรียมอนุบาลที่ จ.สกลนคร จากนั้นเข้าเรียนต่อชั้นอนุบาลจนถึงประถมที่จังหวัดนครราชสีมา ชั้นมัธยมที่จังหวัดฉะเชิงเทรา และสำเร็จปริญญาตรีวิทยาศาสตรบัณฑิตสาขาฟิสิกส์ มหาวิทยาลัยศรีนครินทรวิโรฒ ประสานมิตร
บอยเริ่มเล่นอิเล็กโทนเมื่ออายุ 14 ปี ในวงดนตรีของพี่ชาย จากนั้นก็ได้เข้ามาเรียนเปียโนที่โรงเรียนดนตรีสยามกลการ สาขาปทุมวัน จนได้กลายเป็นหัวหน้าวงดนตรีประจำโรงเรียน และเป็นสมาชิกวงดนตรีอาชีพประจำจังหวัด (วงศรีโสธร) ในที่สุด ในช่วงที่ศึกษาระดับมหาวิทยาลัยที่กรุงเทพฯ และเล่นดนตรีกับเพื่อนๆ ได้ไปซ้อมดนตรีที่ห้องซ้อมย่านดินแดง จึงมีโอกาสเล่นดนตรีเป็นวงแบ็คอัพ และได้รู้จักกับศักดา พัทธสีมา (ดา) บอยจึงได้รับการชักชวนเข้าเป็นสมาชิกของวงอินคา
การท่องเที่ยวในประเทศไทย
การท่องเที่ยว เป็นปัจจัยทางเศรษฐกิจที่สำคัญในประเทศไทย มีส่วนทำให้ค่าจีดีพีของไทยอยู่ที่ประมาณ 17.7% ใน พ.ศ. 2559 ใน พ.ศ. 2550 มีนักท่องเที่ยวต่างชาติมากกว่า 14 ล้านคน โดยระยะเวลาพำนักเฉลี่ย 9.19 วัน ทำให้มีรายได้เข้าประเทศมากถึง 547,782 ล้านบาท เป็นประเทศที่มีนักท่องเที่ยวมากที่สุดเป็นอันดับที่ 18 ของโลก
สาเหตุที่การท่องเที่ยวไทยได้รับการสนับสนุนมากขึ้นใน พ.ศ. 2503 นั้น เพราะมีความมั่นคงทางการเมือง และมีการพัฒนากรุงเทพมหานครในเรื่องของการคมนาคมทางอากาศ ทำให้ธุรกิจโรงแรมและการค้าปลีกขยายตัวอย่างรวดเร็ว เพราะมีความต้องการจากนักท่องเที่ยว และยังได้รับการส่งเสริมจากทหารอเมริกันที่เข้ามาพักผ่อนในช่วงสงครามเวียดนามอีกด้วย
การท่องเที่ยวแห่งประเทศไทย ระบุว่า 55% ของนักท่องเที่ยวใน พ.ศ. 2550 มาจากภูมิภาคเอเชีย-แปซิฟิก ได้แก่ ญี่ปุ่น และมาเลเซีย เป็นส่วนใหญ่ ส่วนนักท่องเที่ยวชาวตะวันตกส่วนใหญ่มาจากสหราชอาณาจักร, ออสเตรเลีย, เยอรมนี, สหรัฐอเมริกา และสแกนดิเนเวีย ส่วนจำนวนนักท่องเที่ยวจากตะวันออกกลางและรัสเซียก็เพิ่มขึ้นเช่นกัน ประมาณ 55% ของนักท่องเที่ยวชาวไทยเป็นผู้ที่กลับมาเพื่อเยี่ยมบ้านเกิด ซึ่งมีจำนวนมากที่สุดในช่วงเทศกาลคริสต์มาสต์ถึงปีใหม่ เมื่อนักท่องเที่ยวชาวตะวันตกหนีสภาพหนาวเย็น โดยในปี พ.ศ. 2558 นักท่องเที่ยวจากประเทศจีน มีจำนวนมากที่สุด  คิดเป็น 27 % ของนักท่องเที่ยวทั้งหมด
สถิตินักท่องเที่ยวต่างชาติเดินทางเข้ามาไทย
ข้อมูลโดยกรมการท่องเที่ยว กระทรวงการท่องเที่ยวและกีฬา และการท่องเที่ยวแห่งประเทศไทย
สภาอุตสาหกรรมท่องเที่ยวแห่งประเทศไทย
หลังรัฐประหารในประเทศไทย พ.ศ. 2557 ประธานสภาอุตสาหกรรมท่องเที่ยวแห่งประเทศไทยได้รับการแต่งตั้งให้ดำรงตำแหน่งเป็น กรรมการในคณะกรรมการยุทธศาสตร์ชาติ อีกตำแหน่งหนึ่ง โดยคนแรกที่ดำรงตำแหน่งในคณะกรรมการยุทธศาสตร์ชาติได้แก่ อิทธิฤทธิ์ กิ่งเล็ก ประธานสภาอุตสาหกรรมท่องเที่ยวแห่งประเทศไทยในสมัยนั้น ปัจจุบันผู้ที่ได้รับตำแหน่ง ประธานสภาอุตสาหกรรมท่องเที่ยวแห่งประเทศไทยและเป็นกรรมการในคณะกรรมการยุทธศาสตร์ชาติได้แก่ ชำนาญ ศรีสวัสดิ์ (ตังแต่ 5 ธันวาคม พ.ศ. 2563 ถึง ปัจจุบัน)
ท่องเที่ยวไทย
ท่องเที่ยวไทย (Unseen In Thailand) เป็นหน่วยงานที่ดูแลด้านการท่องเที่ยวโดยเฉพาะ โดยได้รับเลือกจากการท่องเที่ยวแห่งประเทศไทย เพื่อยกระดับการท่องเที่ยวในประเทศไทยโดยคนไทย
เสน่ห์
ประเทศไทยเป็นประเทศที่มีสถานที่ท่องเที่ยวที่หลากหลายที่สุดประเทศหนึ่ง โดยมีทั้งจุดดำน้ำ, หาดทราย, เกาะนับร้อย, สถานบันเทิงที่หลากหลาย, โบราณสถาน, พิพิธภัณฑ์, หมู่บ้านชาวเขา, สวนดอกไม้และจุดชมนกที่ยอดเยี่ยม, พระราชวัง, วัดขนาดใหญ่ และมรดกโลกจำนวนมาก มีนักท่องเที่ยวจำนวนมากที่ตามหลักสูตรระหว่างอยู่ในประเทศไทย สิ่งที่นิยมได้แก่ชั้นเรียนการทำอาหารไทย, พระพุทธศาสนา และการนวดแผนไทย เทศกาลของไทยมีตั้งแต่เทศกาลที่สนุกกับการสาดน้ำอย่างสงกรานต์ ไปจนถึงประเพณีในตำนานอย่างลอยกระทง ท้องถิ่นจำนวนมากในประเทศไทยมีเทศกาลของพวกเขาเองเช่นกัน ที่มีชื่อเสียงได้แก่ "การจัดงานแสดงช้าง" ในจังหวัดสุรินทร์, "ประเพณีบุญบั้งไฟ" ใน จังหวัดร้อยเอ็ด โดยเฉพาะ งานประเพณีบุญบั้งไฟลายศรีภูมิ (เทคนิคการเอ้ประดับบั้งไฟ ด้วยลายกรรไกรตัดแห่งเดียวในประเทศไทย) ที่อำเภอสุวรรณภูมิ และ การจุดบั้งไฟขึ้นสูง มากที่สุดในประเทศไทย ที่อำเภอพนมไพร และนอกจากนี้ ในทุกสัปดาห์ที่สอง ของเดือนพฤษภาคม งานบุญบั้งไฟจังหวัดยโสธร เป็นต้น หรืองานที่รวมประเพณีบุญบั้งไฟ รวมกันกับ บุญผะเหวด เป็นงานบุญหลวง นับเป็นเทศกาลน่าสนใจอย่าง "ผีตาโขน" ในอำเภอด่านซ้าย อาหารไทยบางอย่างมีชื่อเสียงทั่วโลกด้วยการใช้สมุนไพรและเครื่องเทศสด จากส้มตำอร่อยไม่แพงที่ร้านริมถนนเรียบง่ายในชนบทถึงอาหารไทยในร้านอาหารชวนชิมของกรุงเทพฯ
กรุงเทพมหานครมีชื่อเสียงจากห้างสรรพสินค้าหลักในบริเวณใจกลางเมือง ให้ความหลากหลายของสินค้ายี่ห้อท้องถิ่นและนานาชาติ ไปทางเหนือของเมืองมี"ตลาดนัดจตุจักร" ซึ่งสามารถเดินทางได้สะดวกด้วยรถไฟฟ้าและใต้ดิน เป็นไปได้ว่าเป็นตลาดที่ใหญ่ที่สุดในโลก ขายสินค้าทุกอย่างตั้งแต่อุปกรณ์ใช้งานในบ้าน ไปจนถึงสัตว์ชนิดต่างๆ ตลาด "ประตูน้ำ" ใจกลางเมือง เป็นผู้เชี่ยวชาญในด้านผ้าและเสื้อผ้า นักท่องเที่ยวเน้นตลาดกลางคืนในถนนสีลมและบนถนนข้าวสารเป็นหลัก ซึ่งขายสินค้าเช่น เสื้อยืด, หัตถกรรม, นาฬิกาข้อมือและแว่นกันแดด ในบริเวณใกล้เคียงกรุงเทพมหานครสามารถหาตลาดน้ำยอดเยี่ยมอย่างแท้จริงเช่นในดำเนินสะดวก "ตลาดถนนคนเดินวันอาทิตย์เย็น" จัดบนถนนราชดำเนินในเมืองเก่าเป็นไฮไลต์ของการช็อปปิ้งเมื่อไปเยือนจังหวัดเชียงใหม่ในภาคเหนือของประเทศไทย มันดึงดูดคนท้องถิ่นมากมายรวมทั้งชาวต่างประเทศ "ไนท์บาซาร์" ในเชียงใหม่เป็นตลาดที่นักท่องเที่ยวเน้นเช่นกัน ซึ่งขยายไปหลายช่วงของเมือง แค่ผ่านกำแพงเมืองเก่าไปตามแม่น้ำ
สหรัฐอาหรับเอมิเรตส์ในเอเชียนเกมส์ 2006
ประเทศสหรัฐอาหรับเอมิเรตส์ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศสหรัฐอาหรับเอมิเรตส์ ส่งนักกีฬา คน เพื่อแข่งขัน  กีฬา ผลการแข่งขันครั้งนี้ประเทศสหรัฐอาหรับเอมิเรตส์ได้รับ 3 เหรียญทอง 4 เหรียญเงิน และ 3 เหรียญทองแดง รวมทั้งหมด 10 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ปลาแลมป์เพรย์
ปลาแลมป์เพรย์ (Lamprey, Lamprey eel) เป็นปลาที่อยู่ในชั้นใหญ่ปลาไม่มีขากรรไกร จัดอยู่ในอันดับ Petromyzontiformes และวงศ์ Petromyzontidae
ปลาแลมป์เพรย์มีลำตัวยาวลักษณะคล้ายปลาไหล ลำตัวด้านหลังมักจะเป็นสีดำ มีครีบหลังและครีบหาง แต่ไม่มีครีบคู่ ไม่มีเกล็ด ปากจะอยู่ค่อนลงมาทางด้านท้อง มีลักษณะเป็นวงกลมใช้สำหรับดูด มีฟันแหลมคมจำนวนมากที่เจริญดีอยู่ในอุ้งปาก รูจมูกมี 1 รูซึ่งอยู่กึ่งกลางด้านบนของหัว มีตา 1 คู่ ถุงเหงือก 7 ถุง และมีช่องเหงือก 7 ช่อง หัวใจประกอบด้วยเวนตริเคิล 1 ห้อง และเอเตรียม 1 ห้อง โครงร่างเป็นกระดูกอ่อนและเส้นใย และยังคงมีโนโตคอร์ดอยู่ เส้นประสาทหลัง มีการพัฒนาเป็นสมองซึ่งมีเส้นประสาทสมอง 8-10 คู่ ทางเดินอาหารไม่มีกระเพาะอาหาร ส่วนลำไส้บิดเป็นเกลียว มีลักษณะเพศแยกออกเป็นเพศผู้และเพศเมียชัดเจน
ปลาแลมป์เพรย์พบได้ทั้งลำธารในน้ำจืด และในทะเล พบกระจายพันธุ์อยู่ทั่วโลก ทั้งยุโรปตอนบน, อเมริกาเหนือ, อเมริกาใต้, แอฟริกาตะวันตก, ญี่ปุ่น, เกาหลี, ชิลี, ออสเตรเลีย และเกาะแทสมาเนีย
ปลาแลมป์เพรย์สามารถแบ่งออกได้เป็น 2 จำพวกใหญ่ ๆ คือ แบบธรรมดา จะอาศัยอยู่ตามลำธาร ช่วงชีวิตส่วนใหญ่จะเป็นระยะตัวอ่อนที่กินอาหารแบบกรอง ตัวเต็มวัยมีชิวิตอยู่ 3-4 สัปดาห์ โดยไม่กินอาหารเนื่องจากทางเดินอาหารสลายตัว เหลือเพียงสายของเนื้อเยื้อที่ไม่มีหน้าที่การทำงานและจะตายไปหลังวางไข่ ปลาแลมป์เพรย์จำพวกนี้สามารถดำรงชีวิตได้เอง โดยการกินสัตว์อื่นเป็นอาหาร  มีความยาวโดยเฉลี่ยประมาณ 15-60 เซนติเมตร จะมีการวางไข่ที่ลำธารน้ำจืดที่มีพื้นเป็นทรายและก้อนกรวดเล็ก ๆ ตามพื้นท้องน้ำและวางไข่ในฤดูตัวผู้จะเริ่มสร้างแอ่งวางไข่โดยใช้ปากคาบเอาหินและกรวดจากพื้นโดยการแกว่งลำตัวทำให้ก้อนกรวดกระจายออกไปเกิดเป็นแอ่งรูปไข่ ตัวเมียจะตามมาและเกาะกับหินเหนือแอ่ง ตัวผู้เกาะทางด้านหัวของตัวเมีย ตัวเมียปล่อยไข่ลงในแอ่ง ตัวผู้ปล่อยน้ำเชื้อออกผสม ไข่ที่ปฏิสนธิแล้วจะยึดเกาะกับก้อนกรวดในแอ่ง แล้วกลบด้วยทราย ลักษณะพิเศษคือ หลังวางไข่แล้วทั้งตัวผู้และเมียก็จะตายไป จากนั้น ไข่จะฟักออกในเวลา 2 สัปดาห์ เป็นตัวอ่อนขนาดเล็กตัวยาว เรียกว่า แอมโมซีทิส (Ammocoetes) ซึ่งจะคงอยู่ในแอ่งจนตัวยาวประมาณ 1 เซนติเมตร ก็จะฝังตัวเข้าไปในทรายแล้วออกมาหากินในเวลากลางคืน ระยะตัวอ่อนแอมโมซีทีสจะยาวนานประมาณ 3-7 ปี จึงจะเจริญเปลี่ยนรูปร่างเป็นตัวเต็มวัย ซึ่งตัวเต็มวัยจะคงอยู่ในน้ำจืดอีกประมาณ 1 ปี แล้วก็วางไข่ จากนั้นก็จะตายไป ส่วนชนิดที่เป็นปลาทะเลก็จะอพยพคืนถิ่นสู่ทะเล มีอายุยืนยาวกว่าชนิดที่เป็นปลาน้ำจืด  เมื่อเข้ามาวางไข่ในน้ำจืดจะไม่กินอาหาร
และ ปลาแลมป์เพรย์ที่เป็นปรสิต จะมีปากคล้ายแว่นดูดและมีอุ้งปาก คล้ายถ้วยลึกลงไปในอุ้งปาก และลิ้นมีฟันที่เจริญดีอยู่ มันจะใช้ปากเกาะเหยื่อและใช้ฟันและลิ้นครูดเอาเนื้อออก และให้เลือดของเหยื่อไหลผ่านได้สะดวก ปลาแลมป์เพรย์จะสร้างสารป้องกันการตกตะกอนของเลือดส่งไปที่ปากแผล เมื่อดูดเลือดของเหยื่อจนตัวเหยื่อแห้งก็จะปล่อยแล้วหาเหยื่อใหม่
การจำแนก
ได้มีการจำแนกชั้น, วงศ์, สกุลและชนิดของปลาแลมป์เพรย์ได้ออกเป็นดังนี้ ชั้น Cephalaspidomorphi. ชั้น Petromyzontida (หรือ Hyperoartia). ชั้น Petromyzontiformes และวงศ์ Petromyzontidae.
ซึ่งในบางประเทศ เช่น เกาหลีใต้จะมีการปรุงปลาแลมป์เพรย์เป็นอาหารด้วย
แฟลเจลลัม
แฟลกเจลลัม (flagellum; ; รูปพหูพจน์: แฟลกเจลลา; flagella) เป็นส่วนที่ยื่นออกมาจากตัวเซลล์มีลักษณะคล้ายแส้ พบในแบคทีเรียและเซลล์ยูคารีโอตบางชนิดซึ่งเรียกว่าพวกแฟลกเจลเลต หน้าที่หลักของแฟลกเจลลาคือการเคลื่อนที่ของเซลล์ แต่ก็พบเป็นออร์แกเนลล์รับรู้เช่นกัน ด้วยความไวต่อเคมีบางชนิดหรือต่ออุณหภูมินอกเซลล์  โครงสร้างคล้ายกันในพวกอาร์เคีย มีหน้าที่คล้ายกันแต่มีโครงสร้างที่ต่างกัน มีชื่อเรียกว่าอาร์เคียลลัม (archaellum)
มาเลฟิเซนต์ กำเนิดนางฟ้าปีศาจ
มาเลฟิเซนต์ กำเนิดนางฟ้าปีศาจ (Maleficent) เป็นภาพยนตร์แนวจินตนิมิตด้านมืดและแนวผจญภัยของวอล์ตดิสนีย์พิกเชอส์ (Walt Disney Pictures) ที่ออกฉายเมื่อปี 2014 ภาพยนตร์เรื่องนี้เป็นการนำภาพยนตร์แอนิเมชันของวอล์ตดิสนีย์เรื่อง เจ้าหญิงนิทรา (Sleeping Beauty) ที่ออกฉายในปี 1959 มาสร้างภาพลักษณ์ใหม่ผ่านมุมมองของมาเลฟิเซนต์ ตัวละครฝ่ายร้าย โดยใช้คนแสดงผสมกับซีจีไอ รอเบิร์ต สตรอมเบิร์ก (Robert Stromberg) กำกับ ลินดา วูลเวอร์ตัน (Linda Woolverton) เขียนเรื่อง แองเจลินา โจลี (Angelina Jolie) และแอลล์ แฟนนิง (Elle Fanning) นำแสดงในบทมาเลฟิเซนต์และเจ้าหญิงออโรร่าตามลำดับ
แฟลเจลลัม
คำว่า แฟลกเจลลัม มาจากภาษาละติน แปลว่าแส้
มาเลฟิเซนต์ กำเนิดนางฟ้าปีศาจ
การถ่ายทำหลักมีขึ้นในเดือนมิถุนายนถึงเดือนตุลาคม 2012 แล้ววอลต์ดิสนีย์พิกเชอส์ จึงเผยแพร่ในเดือนพฤษภาคม 2014 ภาพยนตร์ได้รับคำวิจารณ์บวกลบคละกันไป แองเจลินา โจลี นักแสดงนำ ได้รับคำวิพากษ์วิจารย์ในทางที่ดี และถูกยกย่องว่าแสดงได้เข้ากับบทมาเลฟิเซนต์ ทั้งสีหน้า ท่าทาง
เนื้อเรื่อง
หญิงชรานางหนึ่งเล่าความว่า ณ ดินแดนแห่งหนึ่ง มีสองอาณาจักรประชิดติดกัน อาณาจักรหนึ่งเป็นอาณาจักรมนุษย์ ปกครองโดยพระเจ้าเฮนรี่ (King Henry) ผู้โลภมาก อีกอาณาจักรหนึ่งเป็นป่ามหัศจรรย์เรียกว่า "เดอะมัวร์ส" (The Moors) อันเป็นที่อยู่อาศัยของสิ่งมีชีวิตประหลาด อยาศัยอยู่กันอย่างไม่มีผู้นำ มีเด็กหญิงนางฟ้านามว่า มาเลฟิเซนต์ (Maleficent) ซึ่งมีปีกอันทรงพลัง อาศัยอยู่บนยอดไม้ใหญ่ วันหนึ่ง มาเลฟิเซนต์พบรักกับมนุษย์เด็กชายชื่อ สเตฟาน (Stefan) ซึ่งเป็นเด็กกำพร้ายากจน แต่มีใจใคร่จะเป็นราชา ในวันเกิดปีที่ 16 ของมาเลฟิเซนต์ สเตฟานมอบสิ่งหนึ่งให้แก่เธอ โดยบอกว่าคือ "จุมพิตจากรักแท้" (true love kiss)
แฟลเจลลัม
ตัวอย่างของแบคทีเรียแฟลกเจลเลตคือ แบคทีเรียก่อฝีหนอง (ulcer) ชื่อ Helicobacter pylori ซึ่งใช้แฟลกเจลลาของมันในการผลักตัวเองไปตามเมือกหุ้มผนังจนไปถึงเอพิเธเลียมของกระเพาะ อีกตัวอย่างหนึ่งของเซลล์แฟลกเจลเลตคือเซลล์อสุจิของสัตว์เลี้ยงลูกด้วยนม ซึ่งใช้แฟลกเจลล้มเส้นเดียวของมันในการว่ายไปตามท่อระบบสืบพันธุ์ของเพศหญิง แฟลกเจลลาในยูคารีโอตนั้นมีโครงสร้างเหมือนกันกับซิเลีย ถึงแม้จะมีการแยกมันออกจากกันด้วยแง่มุมของความยาวและการใช้งาน
มาเลฟิเซนต์ กำเนิดนางฟ้าปีศาจ
เนื้อเรื่อง
หลังจากนั้น ทั้งสองก็เริ่มห่างเหินกัน สเตฟานเข้าไปเป็นข้ารับใช้พระเจ้าเฮนรี่ในพระราชวัง ส่วนมาเลฟิเซนต์เป็นผู้พิทักษ์เดอะมัวร์ส วันหนึ่ง พระเจ้าเฮนรี่ทรงยกทัพใหญ่มาตีเมืองมัวร์ส ซึ่งมาเลฟิเซนต์ได้นำกองทัพป่าเข้าสู้กับทัพมนุษย์ มาเลฟิเซนต์บินชนพระเจ้าเฮนรี่ตกจากม้า พระเจ้าเฮนรี่ทรงบาดเจ็บและทรงประชวร จึงรับสั่งว่า ถ้าใครสังหารมาเลฟิเซนต์ได้ จะมอบบัลลังก์ให้สืบทอด และยกพระธิดาพระนามว่า "เลย์ลา" (Leila) ให้เป็นมเหสี สเตฟานสบช่องขึ้นเป็นใหญ่ จึงแอบมาหามาเลฟิเซนต์ในคืนหนึ่ง เขาวางยานาง แต่กลับปลิดชีวิตนางไม่ลง จึงร้องไห้และตัดปีกนางไป และนำปีกนั้นถวายพระเจ้าเฮนรี่ มาเลฟิเซนต์ตื่นมาด้วยความเจ็บปวด และไม่เชื่อในรักแท้ นางตรงไปหลบซ่อนตัวที่บรรพตต้องห้าม จากนั้นก็นำนกกาชื่อ "เดียวัล" (Diaval) มาเป็นคนสนิท เสกให้มีฤทธิ์แปลงกายได้นานัปการ แล้วตั้งตนเองเป็นราชินีแห่งเมืองมัวร์สและเป็นนางพญาแห่งความชั่วร้าย (Mistress of all Evil)
วันหนึ่ง เดียวัลมาแจ้งข่าวแก่มาเลฟิเซนต์ว่า พระเจ้าเฮนรี่ประชวรหนักจนสิ้นพระชนม์ สเตฟานได้เสวยราชย์ในอาณาจักรมนุษย์ ทรงอภิเษกสมรสกับเลย์ลา และกำลังสมโภชพระธิดาพระนามว่า "เจ้าหญิงออโรร่า" (Princess Aurora) พระเจ้าสเตฟานทรงเชิญทั้งอาณาจักรมาร่วมพระราชพิธีสมโภชเดือน ทรงเชิญนางฟ้าทั้งสาม น็อตกราส (Knotgrass), ฟลิตเติล (Flittle) และทิสเซิลวิต (Tistlewit) มาอำนวยพรแด่องค์หญิง น็อตกราสมอบพรแห่งความงาม ฟลิตเติลมอบพรแห่งความสุข ในขณะที่ทิสเซิลวิตกำลังจะให้พร ก็เกิดอำนาจเหนือธรรมชาติบันดาลลมพายุใหญ่พัดเข้ามาท่ามกลางท้องพระโรงพระราชวัง เสียงอสนีบาตฟาดเข้ามา แล้วปรากฏกายมาเลฟิเซนต์ มาเลฟิเซนต์แสดงความเคารพต่อราชวงศ์ และทรงทูลถามพระเจ้าสเตฟานว่า เหตุใดถึงไม่เชิญนางมาร่วมพิธี พระเจ้าสเตฟานทรงตรัสว่า "ที่นี่ไม่ต้อนรับเจ้า" พระนางเลย์ลาจึงตรัสกับมาเลฟิเซนต์ว่าอย่าได้ถือโทษ มาเลฟิเซนต์ทูลว่านางมิได้โกรธเกรี้ยวเลย นางก็มีของขวัญที่จะมอบให้แก่พระกุมารี แล้วนางก็ประกาศว่า "เจ้าหญิงจะเจริญพระชันษาขึ้น ทรงพระสิริโฉมงดงาด และเป็นที่รักของทุกคน" จากนั้นร่ายคำสาปว่า "ก่อนตะวันลับฟ้าในวันเฉลิมพระชนมชันษาที่ 16 เจ้าหญิงจะถูกเข็มปั่นด้ายทิ่มพระดัชนีแล้วเข้าสู่ห้วงนิทราตลอดกาลดุจคนตาย" พระเจ้าสเตฟานทรงขอให้นางปรานี มาเลฟิเซนต์จึงทูลว่า "เจ้าหญิงจะตื่นจากนิทรา ก็ด้วยเพียงจุมพิตจากรักแท้ และไม่มีอำนาจใดในโลกลบล้างคำสาปนี้ได้" แล้วนางก็หัวเราะและจากไป
พระเจ้าสเตฟานทรงเกรงว่าคำสาปจะบรรลุผล จึงทรงรับสั่งให้เผาและริบซากเข็มปั่นด้ายทั่วราชอาณาจักรไว้ในห้องใต้ดิน และทรงให้นางฟ้าทั้งสามนำพระธิดาไปซ่อนไว้ในป่าจนกว่าวันเฉลิมพระชนมชันษาที่ 16 จะพ้นไป นางฟ้าทั้งสามแปลงร่างเป็นมนุษย์ นำองค์หญิงไปเลี้ยงไว้ในกระท่อมกลางป่า ส่วนมาเลฟิเซนต์ก็ใช้เวทมนตร์เสกกำแพงดงหนามกั้นระหว่างเดอะมัวร์สกับอาณาจักรพระเจ้าสเตฟาน มาเลฟิเซนต์สั่งให้เดียวัลตามหาออโรร่า เมื่อเดียวัลพบจึงกลับไปแจ้งแก่มาเลฟิเซนต์ว่า ออโรร่าอยู่ที่กระท่อมกลางป่า สามนางฟ้านั้นไม่รู้วิธีเลี้ยงเด็กแรกเกิด มาเลฟิเซนต์คิดว่า ตนต้องมิให้พระธิดาสิ้นพระชนม์ก่อนที่คำสาปจะบรรลุผล นางและเดียวัลจึงแอบเลี้ยงดูอยู่ห่างๆ จนเกิดเป็นความรัก เมื่อวันเฉลิมพระชนมชันษาที่ 16 กำลังจะมาถึง ออโรร่าทรงประทับอยู่กับมาเลฟิเซนต์ที่เดอะมัวร์ส และได้เรียกนางว่า "นางฟ้าแม่ทูนหัว" (fairy godmother) มาเลฟิเซนต์จึงตระหนักได้ว่า นางรักออโรร่ามากดุจแม่ลูก นางจึงพยายามถอนคำสาปให้ แต่ไร้ผล เนื่องจากนางกล่าวไว้ว่า "ไม่มีอำนาจใดในโลกลบล้างคำสาปนี้ได้"
ในวันเฉลิมพระชนมชันษาที่ 16 ออโรร่าทรงพบกับเจ้าชายฟิลลิป พระราชโอรสในพระเจ้าจอห์นแห่งอัลสเตด (King John of Ulstead) ซึ่งกำลังขี่ม้าขาวไปยังพระราชวังพระเจ้าสเตฟาน ทั้งสองมีความรักต่อกันในบัดดล เจ้าชายฟิลลิปทรงให้คำมั่นสัญญาว่าจะกลับมาหาออโรร่าให้จงได้ ต่อมา นางฟ้าทั้งสามได้แจ้งแก่ออโรร่าว่า วันนี้เป็นวันเฉลิมพระชนมชันษาที่ 16 ออโรร่าต้องกลับสู่วัง และเป็นมาเลฟิเซนต์ที่สาปพระองค์ตั้งแต่ยังทรงพระเยาว์ ออโรร่าได้ยินดังนั้นจึงพระทัยสลายและเสด็จกลับคืนสู่พระราชวังพระบิดา พระเจ้าสเตฟานทรงขังพระธิดาไว้ในห้องมืดจนกว่าวันเฉลิมพระชนมชันษาที่ 16 จะพ้นไป ขณะนั้น ออโรร่าพบแสงสีเขียวปริศนาล่อลวงให้พระองค์เสด็จไปพบเข็มปั่นด้ายที่สร้างโดยแสงนั้น และถูกมนตร์สะกดให้นำนิ้วทิ่มเข็มปั่นด้าย คำสาปเป็นอันบรรลุผล เจ้าหญิงออโรร่าทรงเข้าสู่ห้วงนิทรา นางฟ้าทั้งสามกลับถึงพระราชวังพอดี พระเจ้าสเตฟานทรงเสียพระทัยที่ปกป้องพระธิดาไม่สำเร็จ จึงรับสั่งให้นางฟ้าทั้งสามไปหาชายหนุ่มมาจุมพิต
ทางฝ่ายมาเลฟิเซนต์และเดียวัล ก็รู้สึกเสียใจที่มิอาจปกป้องพระธิดาจากคำสาปได้ จึงได้ตามหาเจ้าชายฟิลลิป แล้วมาเลฟิเซนต์ก็ได้พบ เดียวัลจำแลงกายเป็นม้าสีดำ เจ้าชายฟิลลิปและมาเลฟิเซนต์ขี่ม้าคนละตัวตรงไปยังพระราชวังพระเจ้าสเตฟาน ทางเข้ามีกำแพงเหล็กหนามซึ่งพระเจ้าสเตฟานทรงสร้างไว้เพื่อเป็นกับดักจับมาเลฟิเซนต์ แต่ทั้งสามก็สามารถฝ่าเหล็กหนามเข้ามาได้ เจ้าชายฟิลลิปตรงเข้าไปยังห้องที่ออโรร่าบรรทมอยู่ และบรรจงจุมพิตองค์หญิง แต่ไม่เป็นผล มาเลฟิเซนต์จึงร้องไห้และกล่าวกับออโรร่าว่า นางไม่ขอการอภัย เพราะสิ่งที่นางทำนั้นอภัยไม่ได้ แต่ก็ไม่มีสิ่งใดทำร้ายออโรร่าได้ ตราบใดที่นางยังมีชีวิตอยู่ แล้วก้มลงบรรจงจุมพิตที่หน้าผากองค์หญิงด้วยความรัก แล้วปาฏิหาริย์ก็เกิดขึ้น คำสาปถูกลบล้าง เจ้าหญิงออโรร่าตื่นขึ้นจากนิทรา และให้อภัยมาเลฟิเซนต์ในทุกสิ่งทุกอย่าง มาเลฟิเซนต์พาออโรร่าหนีกลับเมืองมัวร์ส พระเจ้าสเตฟานทรงแค้นพระทัยที่คำสาปเป็นผล จึงทรงใช้ตาข่ายเหล็กจับมาเลฟิเซนต์ไว้ กองทัพทหารพร้อมด้วนศัตราวุธทำจากเหล็กกล้าพยายามฆ่านาง มาเลฟิเซนต์สั่งให้ออโรร่าหนีไป จากนั้นก็เสกเดียวัลให้กลายร่างเป็นมังกรพ่นไฟขนาดมหึมา แต่ก็ถูกทัพทหารใช้เหล็กจับและเตรียมสังหาร
ต่อมา พระเจ้าสเตฟานเสด็จเข้ามาใกล้มาเลฟิเซนต์ และทรงแสดงความโกรธที่มาเลฟิเซนต์สาปพระธิดาของพระองค์ ในขณะที่พระเจ้าสเตฟานกำลังจะจู่โจมมาเลฟิเซนต์นั้นเอง เจ้าหญิงออโรร่าทรงหลงเข้าไปในห้องเก็บของ และพบกับปีกของมาเลฟิเซนต์ที่ถูกเก็บอยู่ในตู้กระจก ออโรร่าทรงทำลายตู้กระจกปลดปล่อยปีกของมาเลฟิเซนต์ได้ แล้วปีกนั้นก็เข้าติดกับมาเลฟิเซนต์จนคืนฤทธานุภาพโดยสมบูรณ์ พระเจ้าสเตฟานทรงตกตะลึงอยู่ชั่วครู่ มาเลฟิเซนต์ช่วยมังกรออกมาได้ พระเจ้าสเตฟานทรงใช้โซ่จับมาเลฟิเซนต์ มาเลฟิเซนต์บินหนีออกจากวังโดยมีพระเจ้าสเตฟานติดมาด้วย มาเลฟิเซนต์ทูลต่อพระเจ้าสเตฟานว่า มันจบแล้ว แต่พระเจ้าสเตฟานก็มิทรงยอมแพ้ ทรงเข้าโจมตีมาเลฟิเซนต์ มาเลฟิเซนต์ทรงตัวไว้ได้ แต่พระเจ้าสเตฟานทรงพลัดตกจากยอดของพระราชวัง ในขณะที่พระเจ้าสเตฟานเริ่มสำนึกผิด มาเลฟิเซนต์ก็บินลงไปช่วยชีวิตพระเจ้าสเตฟาน แต่ไม่ทัน พระเจ้าสเตฟานตกลงสู่เบื้องล่างถึงแก่พระชนมชีพ
การตอบรับเชิงวิพากษ์
ภาพยนตร์เรื่องนี้ได้รับคำชมเชยและตำหนิระคนกัน ในเว็บไซต์รอตเทนโทเมโทส์ (Rotten Tomatoes) มีผู้ออกความเห็น 161 ราย ให้ภาพยนตร์ได้คะแนน 5.7 จากคะแนนเต็ม 10 และลงมติว่า "การแสดงอันน่าดึงดูดของแองเจลินา โจลี นั้นดีเด่นกว่าสเปเชียลเอฟเฟกต์มลังเมลืองในภาพยนตร์เป็นไหน ๆ แต่โชคไม่ดีที่ตัวภาพยนตร์ทำให้ความบากบั่นอันน่าประทับใจทั้งหลายต้องเสียเปล่า" ส่วนในเว็บไซต์เมตาคริติก (Metacritic) มีผู้วิจารณ์ 41 ราย และให้ภาพยนตร์เรื่องนี้ได้คะแนน 56 เต็ม 100
แม้ภาพยนตร์มีคะแนนไม่ดี แต่การแสดงของโจลีกลับเป็นที่ชื่นชมในหมู่ผู้วิจารณ์ รอบ คอลลิน จากหนังสือพิมพ์ เดอะเทเลกราฟ (The Telegraph) ว่า "การที่ดิสนีย์เอา เจ้าหญิงนิทรา มาแปลงโฉมใหม่นี้ขาดเสน่ห์ที่แท้จริงไปหน่อย ดีที่แองเจลินา โจลี ช่วยกู้หน้าไว้ได้" เบตซี ชาร์กีย์ (Betsy Sharkey) จากหนังสือพิมพ์ ลอสแอนเจลิสไทมส์ (Los Angeles Times) ว่า "เรียกได้ว่าเป็นหนังของโจลีเพราะตัวละครมาเลฟิเซนต์ที่เธอแสดงเลยทีเดียว พอมีตัวนี้ ตัวละครอื่น ๆ แม้กระทั่งออโรรา ก็เลือนหายไปหมดสิ้น" แอน ฮอร์นาเดย์ (Ann Hornaday) จากหนังสือพิมพ์ เดอะวอชิงตันโพสต์ (The Washington Post) ว่า "แม้มีข้อจำกัดต่าง ๆ นานา มาเลฟิเซนต์ ก็ยังดูได้สนุกดีอย่างไม่น่าเชื่อ ทั้งนี้ ก็เพราะตัวละครหลักตัวเดียวเลย" แดเนียล เอ็ม. คิมเมล (Daniel M. Kimmel) ว่า ภาพยนตร์เรื่องนี้ "ก้าวไปได้ก็เพราะพลานุภาพในการแสดงของแองเจลินา โจลี ถ้าจะให้พูดเป็นคำแล้วก็ เธอช่างล้ำเลิศ" แมต ซอลเลอร์ ซีตซ์ (Matt Zoller Seitz) เขียนลงเว็บไซต์ของรอเจอร์ เอเบิร์ต (Roger Ebert) ว่า เขาชอบแก่นเรื่องและฝีมือของโจลี อย่างไรก็ดี เขาว่า ฉากที่มาเลฟิเซนต์รู้ว่าปีกหายไปนั้นเป็น "ภาพที่อุบาทว์ที่สุดเท่าที่ผมเคยเห็นมาในหนังจักร ๆ วงศ์ ๆ ฮอลลีวูดนับตั้งแต่เรื่อง อภินิหารตำนานแห่งนาร์เนีย ตอน ราชสีห์ แม่มด กับตู้พิศวง เมื่อปี 2005 ที่เอาอัสลัน (Aslan) ไปบูชายัญเหมือนพระเยซู" ขณะที่ริชาร์ด โรเปอร์ (Richard Roeper) จากหนังสือพิมพ์ ชิคาโกซันไทมส์ (Chicago Sun-Times) ว่า "เนื้อเรื่องนี่ดูแล้วอาจรู้สึกมึนตึ้บอย่างเดียวกับที่นางเอกเป็น"
โอริออล
โอริออล หรือ โอเรล (Oryol หรือ Orel; Орёл, lit. eagle) หรือที่รู้จักในชื่อ โอริออล (Oriol) เป็นนครและศูนย์กลางการปกครองของแคว้นโอริออล ตั้งอยู่บนแม่น้ำโอกา ประมาณ 368 กิโลเมตร (229 ไมล์) ทางตะวันตกเฉียงใต้ของมอสโก เป็นส่วนหนึ่งของเขตสหพันธ์กลาง และ เขตเศรษฐกิจกลาง
เขตเวลา
โอริออลมีเขตเวลาเดียวกับมอสโก (เวลามอสโก) เวลาเทียบกับ UTC คือ +3.00 18
ที่ตั้ง
โอริออลตั้งอยู่ริมฝั่งแม่น้ำโอคาและแม่น้ำสาขาออร์ลิก ในที่ราบสูงรัสเซียกลางของที่ราบยุโรปตะวันออก ห่างจากมอสโกไปทางตะวันตกเฉียงใต้ประมาณ 368 กิโลเมตร (229 ไมล์)
สภาพภูมิอากาศ
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Dfb) ฤดูหนาวอากาศหนาวปานกลางและเปลี่ยนแปลงได้ ครึ่งแรกนุ่มนวลกว่า รองลงมามักจะอุ่นขึ้น ฤดูร้อนอากาศอบอุ่น ในปีที่แยกจากกัน อาจมีฝนตกหรือร้อนและแห้งแล้ง
ชแชแนวแมร์ลาอูกรายีนา
ชแชแนวแมร์ลาอูกรายีนืออีสลาวาอีวอเลีย (Ще не вмерла України і слава, і воля;, ) รู้จักในชื่ออย่างเป็นทางการว่า "เพลงชาติยูเครน" (Державний Гімн України, Derzhavnyi Himn Ukrainy) หรือเรียกโดยย่อว่า ชแชแนวแมร์ลาอูกรายีนา (Ще не вмерла Україна, Shche ne vmerla Ukraina, ) เป็นเพลงชาติของยูเครน ประกาศใช้อย่างเป็นทางการภายหลังจากการล่มสลายของสหภาพโซเวียตเมื่อ พ.ศ. 2535 ก่อนหน้านี้มีการใช้เพลงชาติอื่น ซึ่งมีเนื้อหาที่ปลุกใจทั้งสามเพลง ส่วนใหญ่ใช้เพลงซาอูกรายีนูโดยมีโคลา โวโรนืย
รัฐเอกราชระหว่างสงครามโลกครั้งที่ 1
เมื่อปี พ.ศ. 2460 (ค.ศ. 1917) ชแชแนวแมร์ลาอูกรายีนาได้รับการประกาศให้เป็นเพลงชาติของรัฐเอกราชยูเครนสมัยต่าง ๆ ดังนี้ สาธารณรัฐประชาชนยูเครน, สาธารณรัฐยูเครนตะวันตก และรัฐยูเครน เพลงดังกล่าวนี้ใช้มาจนถึง พ.ศ. 2463 (ค.ศ. 1920) และถูกยกเลิกภายหลังจากการยึดของของโซเวียต
การประกาศเอกราช ครั้งที่ 2
ชแชแนวแมร์ลาอูกรายีนา (พฤตินัย) ถูกขับร้องครั้งแรกในพิธีเข้ารับตำแหน่งประธานาธิบดี เลโอนิก คราชาค เมื่อวันที่ 5 ธันวาคม พ.ศ. 2534
มาตราที่ 20 ของรัฐธรรมนูญแห่งสาธารณรัฐยูเครน (28 มิถุนายน, พ.ศ. 2539) เพลงชาติสาธารณรัฐยูเครน โดย มีไคโล เวร์บิตสกี เป็นผู้กำหนดแนวคิดสำคัญในการเรียบเรียงทำนอง :
เนื้อร้องฉบับดั้งเดิม
'''เนื้อร้องฉบับดั้งเดิม เพยแพร่เมื่อ ค.ศ. 1863' (note the archaic orthography'')
ปาแลเดอรูว์มีน
ปาแลเดอรูว์มีน (Palais de Rumine) เป็นอาคารสถาปัตยกรรมเรอแนซ็องส์แบบฟลอเรนซ์ ตั้งอยู่ในเมืองโลซาน ประเทศสวิตเซอร์แลนด์ อาคารนี้เริ่มสร้างใน ค.ศ. 1892 และแล้วเสร็จใน ค.ศ. 1904 เจ้าของคือกาบรีแยล เดอ รูว์มีน (Gabriel de Rumine) บุตรชายขุนนางรัสเซียในโลซาน ต่อมาเมื่อกาบรีแยลเสียชีวิต เขามอบเงิน 1.5 ล้านฟรังก์สวิสและอาคารให้แก่เทศบาลนครโลซานเพื่อใช้งานด้านกิจการสาธารณะ อาคารหลังนี้เคยเป็นสถานที่ลงนามสนธิสัญญาโลซานใน ค.ศ. 1923 เพื่อยุติสงครามระหว่างฝ่ายสัมพันธมิตรกับจักรวรรดิออตโตมัน ปัจจุบันอาคารนี้ถูกใช้งานเป็นพิพิธภัณฑ์
อะบูฮุร็อยเราะฮ์
อับดุรเราะห์มาน อิบน์ ศ็อคร์ อัดเดาซี อัซซะฮ์รอนี (عبد الرحمن بن صخر الدوسي الزهراني‎; ค.ศ. 603–681) รู้จักกันในชื่อ อะบูฮุร็อยเราะฮ์ เป็นหนึ่งในเศาะฮาบะฮ์ (ผู้ติดตาม) ของศาสดามุฮัมมัด และเป็นที่รู้จักกันในนาม อะบูฮุร็อยเราะฮ์ "พ่อของแมว" ในบุคลิกของเขาที่ชอบเล่นกับแมว ตอนนี้ยังไม่มีใครรู้ว่าเขามีชื่อจริงว่าอะไร แต่ชื่อที่ถูกเรียกบ่อยที่สุดคือ อับดุลเราะห์มาน อิบน์ ศ็อคร์ (عبد الرحمن بن صخر) อะบูฮุร็อยเราะฮ์ใช้เวลาอยู่กับเศาะฮาบะฮ์ของมุฮัมมัดเป็นเวลา 2 ปี 3 เดือน และมีฮะดีษที่รายงานถึงเขามีอย่างน้อย 5,374 ฮะดีษ
ชีวิตช่วงต้น
อบูฮุร็อยเราะฮ์ ถือกำเนิดที่เยเมน และอาศัยอยู่กับเผ่าอาหรับบนูเดาส์ แต่พ่อของเขาเสียชีวิตก่อน จึงทำให้เขาต้องอยู่กับแม่ โดยที่เขาไม่มีญาติแม้แต่คนเดียว
ชื่อ
ชื่อของเขายังคงเป็นที่โต้แย้งในบรรดานักวิชาการมุสลิม ตัวอย่างชื่อเหล่านี้ ได้แก่ "อับดุลเราะฮ์มาน อิบน์ เซาะคร์", "อับด์ อิบน์ ฆุนัม" ,"อับดุชชาม อิบน์ อามีร", "อับดุชชาม อิบน์ เซาะคร์", "'อามีร อิบน์ ฆุนัม", "ซิกิน อิบน์ ญาบิร", "ยะซีด อิบน์ อัล-อัซกอลานี", "บูรีร อิบน์ อัล-อัซรอเกาะฮ์" และ "ซะอีด อิบน์ อัล-ฮาริษ". และชื่อเกิดของเขายังคงเป็นที่โต้แย้งเช่นกัน ตัวอย่างเช่น "อับดุชชาม", "อับดุลลอฮ์", "ซิกิน", "'อามีร", "บูรีร", "อัมร์", "ซะอีด", "อับดุล ฆุนัม", "อับดุล ยะลีล" และ "อับดุล ฏิม".
เสียชีวิต
หลังจากศาสดามุฮัมมัดเสียชีวิตแล้ว เขาใช้ช่วงชีวิตที่เหลืออยู่ไปสอนฮะดีษในมะดีนะฮ์ แต่ต้องหยุดสอนแค่ชั่วคราว เพราะเขาเป็นผู้ว่าประจำอาระเบียตะวันออก (ปัจจุบันเรียกว่า "บะห์ร็อยน์") ในสมัยของอุมัร และเป็นผู้ว่าประจำเมืองมะดีนะฮ์ในสมัยรัฐเคาะลีฟะฮ์อุมัยยะฮ์ตอนต้น. อบูฮุร็อยเราะฮ์เสียชีวิตในปีค.ศ.681 (ฮ.ศ.59) ตอนอายุ 78 ปี ศพของเขาถูกฝังที่อัลบะกีอ์.
อาร์ชดยุกคาร์ล คริสเตียนแห่งออสเตรีย
อาร์ชดยุกคาร์ล คริสเตียนแห่งออสเตรีย (Erzherzog Carl Christian von Österreich ; 28 สิงหาคม พ.ศ. 2497) เป็นขุนนางชาวเบลเยียม พระองค์เป็นพระโอรสพระองค์ที่สามในอาร์ชดยุกคาร์ล ลุดวิกแห่งออสเตรียกับอาร์ชดัชเชสโยลันเดอแห่งออสเตรีย
พระประวัติ
อาร์ชดยุกคาร์ล คริสเตียนแห่งออสเตรีย ประสูติเมื่อวันที่ 26 สิงหาคม พ.ศ. 2497 ณ ประเทศเบลเยียม เป็นพระโอรสในอาร์ชดยุกคาร์ล ลุดวิก แห่งออสเตรีย และอาร์ชดัชเชสโยลันเดอแห่งออสเตรีย ทรงเป็นสมาชิกแห่งราชวงศ์ฮาพส์บวร์ค
การรับรองพระสถานะในเบลเยียม
สมเด็จพระราชาธิบดีโบดวงแห่งเบลเยียมมีพระบรมราชโองการประกาศต่อสาธารณชนว่า
เซปุลตูรา
เซปุลตูรา (Sepultura; "หลุมศพ") เป็นกลุ่มดนตรีแนวเฮฟวีเมทัลสัญชาติบราซิลจากเมืองเบโลโอรีซอนชี ก่อตั้งวงในปี ค.ศ. 1984 โดย 2 พี่น้อง แมกซ์และอีกอร์ กาวาเลรา เป็นวงที่มีอิทธิพลสำคัญแก่แนวแทรชเมทัลและกรูฟเมทัล ในช่วงปลายคริสต์ทศวรรษ 1980 และต้นคริสต์ทศวรรษ 1990 และต่อมาวงได้มีการทำเพลงทดลองที่ได้รับอิทธิพลจากอัลเทอร์เนทีฟเมทัล, เวิลด์มิวสิก, นูเมทัล, ฮาร์ดคอร์พังก์ และอินดัสเทรียลเมทัล
วงเซปุลตูราได้มีการเปลี่ยนสมาชิกวงหลายครั้งตั้งแต่ก่อตั้งวงมา ทั้งแมกซ์และอีกอร์ กาวาเลราที่ออกจากวงไปในปี ค.ศ. 1996 และ 2006 ตามลดับ สมาชิกปัจจุบันได้แก่ นักร้องนำ เดอร์ริก กรีน, มือกีตาร์ แอนเดรียส์ คิสเซอร์, มือเบส เปาโล จูเนียร์ และมือกลอง เอลอย คาซาแกรนด์ ตั้งแต่ที่อีกอร์ออกจากวงไปในปี ค.ศ. 2006 ก็ไม่หลงเหลือสมาชิกดั้งเดิม เปาโล จูเนียยร์ เป็นสมาชิกของวงตั้งแต่ปี ค.ศ. 1985 สมาชิกคนเดียวที่มีผลงานในการออกอัลบั้มทุกครั้ง ส่วนคิสเซอร์ที่มาแทนไจโร เกดซ์ ในปี ค.ศ. 1987 ได้ร่วมเล่นในทุกสตูดิโออัลบั้ม เว้นอัลบั้มชุดเปิดตัว Morbid Visions (1986) และ Bestial Devastation (1985)
เซปุลตูรา ออกผลงานสตูดิโออัลบั้ม 14 ชุด อัลบั้มล่าสุดคือ Machine Messiah (2017) อัลบั้มที่ประสบความสำเร็จที่สุดคือArise (1991), Chaos A.D. (1993) และ Roots (1996) เซปุลตูรามียอดขายอัลบั้มมากกว่า 3 ล้านชุดในอเมริกาและเกือบ 20 ล้านชุดทั่วโลก ได้รับรางวัลแผ่นเสียงทองคำในหลายประเทศทั่วโลก ทั้งฝรั่งเศส  ออสเตรเลีย อินโดนีเซีย สหรัฐ, ไซปรัส และในประเทศบ้านเกิด บราซิล
กีฬาฟุตบอลในกีฬาแห่งชาติครั้งที่ 42
"ฟุตบอล" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
มะปี๊ด
มะปี๊ดหรือส้มจี๊ด คนจีนแต้จิ๋วเรียกกำกั๊ดหรือกิมกิก เชื่อกันว่ามีต้นกำเนิดในประเทศจีนแล้วจึงแพร่กระจายมายังเอเชียตะวันออกเฉียงใต้ อินเดีย ฮาวาย อินดีสตะวันตก อเมริกากลาง และอเมริกาเหนือ ลักษณะเป็นไม้ทรงพุ่มขนาดเล็ก ออกดอกตลอดปี ดอกเดี่ยว สีขาว ผลอ่อนสีเขียว เมื่อแก่เป็นสีส้มอมเขียว น้ำเยอะ รสเปรี้ยวจัด ใช้ปรุงรสน้ำพริก เพิ่มรสเปรี้ยวให้น้ำผลไม้ ในเวียดนามและฟิลิปปินส์นิยมนำไปแปรรูปโดยการแช่อิ่ม ดองเค็ม ตากแห้งและใช้ปรุงอาหาร
ปฏิกิริยาแทนที่คู่ซึ่งกันและกัน
ปฏิกิริยาแทนที่คู่ซึ่งกันและกัน (double displacement reaction) หรือ แทนที่คู่ หรือ เมต้าทีสีส (metathesis) หรือปฏิกิริยาแลกเปลี่ยนไอออน คือ การที่สารประกอบสองตัวแลกเปลี่ยนไอออนซึ่งกันและกันแล้วเกิดเป็นสารประกอบใหม่สองตัวขึ้นมาแทนที่ สามารถเขียนเป็นสมการได้ดังนี้
กค + ขง → กง + ขค
ตัวอย่างปฏิกิริยาเคมีจริงเป็นดังนี้
สารประกอบที่เกิดจากปฏิกิริยาเคมีดังกล่าวบางตัวอาจตกตะกอน ก๊าซที่ไม่ละลายในสารละลายนั้นหรืออาจจะเกิดเป็นโมเลกุลของน้ำก็ได้ ปฏิกิริยาทำให้เป็นกลางอาจจะเป็นกรณีพิเศษสำหรับปฏิกิริยาแทนที่คู่ซึ่งกันและกันคือจำนวนของกรดจะต้องเท่ากับจำนวนของด่างแล้วเกิดเป็นเกลือและน้ำขึ้นดังตัวอย่างข้างล่างนี้
ชนิด
ปฏิกิริยาเคมีในสารอนินทรีย์มีด้วยกัน 4 ชนิดคือ:
อเล็ก กินเนสส์
เซอร์ อเล็ก กินเนสส์ (2 เมษายน พ.ศ. 2457 - 5 สิงหาคม พ.ศ. 2543) นักแสดงชาวอังกฤษ เขาได้รับรางวัลออสการ์ในสาขานักแสดงนำชายยอดเยี่ยม จากบทโคโลเนล นิโคลสัน ในภาพยนตร์เรื่อง The Bridge on the River Kwai ต่อมาเขามีชื่อเสียงจากบท โอบี-วัน เคโนบี จาก สตาร์ วอร์ส : ไตรภาคเดิม
ผลงาน
19142000
แฮ็กฟิช
แฮ็กฟิช (hagfish, slim eel) เป็นปลาในชั้นปลาไม่มีขากรรไกรเพียงหนึ่งในสองจำพวกที่ยังสืบเผ่าพันธุ์มาจนถึงปัจจุบัน (อีกหนึ่งจำพวก คือ ปลาแลมป์เพรย์) ที่อยู่ในชั้น Myxini ซึ่งมีเพียงอันดับเดียว คือ Myxiniformes และวงศ์เดียว คือ Myxinidae
แฮ็กฟิชเป็นปลาที่อยู่ในทะเล โดยการกินปลาตาย หรือใกล้ตายรวมทั้งสัตว์ไม่มีกระดูกสันหลังที่มีลำตัวอ่อนนุ่ม เช่น หนอนปล้อง มอลลัสคาและครัสเตเชียนเป็นอาหาร จึงต่างจากปลาแลมป์เพรย์ที่ใช้ชีวิตเหมือนเป็นปรสิต และไม่ได้เป็นสัตว์ล่าเหยื่อ แต่ค่อนมาทางกินซากสัตว์มากว่า
แฮ็กฟิชมีต่อมเมือกทั้งขนาดเล็กและขนาดใหญ่กระจายอยู่ที่ผิวหนังและมีต่อมเมือกเรียงตัวเป็นแนวอยู่ทางด้านข้างตลอดความยาวของลำตัว มีคำกล่าวว่า แฮ็กฟิช 1 ตัว สามารถทำให้น้ำ 1 ถัง แปรสภาพเป็นก้อนวุ้นสีขาวภายใน 1 นาที จากเมือกของตัวที่ปล่อยออกมา ซึ่งมีความเหนียวมากกว่าใยแมงมุมด้วยซ้ำ สามารถใช้ในการห้ามเลือดได้ และนักวิทยาศาสตร์กำลังศึกษาเพื่อที่นำไปพัฒนาในการสร้างใยสังเคราะห์
แฮ็กฟิชมีประมาณ 67 ชนิด ชนิดที่รู้จักกันดีในทวีปอเมริกาเหนือ ในมหาสมุทรแอตแลนติก คือ ชนิด Myxine glutinosa และในมหาสมุทรแปซิฟิก คือ แฮ็กฟิชแปซิฟิก (Eptatretus stonti)
แฮ็กฟิชจะกินปลาตายหรือปลาใกล้ตายโดยการกัดไชเข้าไปทางทวารหรือถุงเหงือก ซึ่งปากของแฮ็กฟิชจะอยู่ส่วนล่างของหัวต่ำลงมาเมื่อเปรียบเทียบกับปลาแลมป์เพรย์ แล้วกินส่วนของตัวปลาที่อ่อนนุ่มเหลือไว้แต่หนังและกระดูก นอกจากนี้แฮ็กฟิชยังกินปลาที่ติดอวนลอยอยู่ ทำความเสียหายให้แก่ชาวประมง แต่หลังจากมีการประมงโดยใช้อวนลากขนาดใหญ่ที่มีประสิทธิภาพสูง ปัญหาที่เกิดจากแฮ็กฟิชจึงลดลง
และในบางประเทศ ก็มีการปรุงแฮ็กฟิชรับประทานเป็นอาหารเช่นเดียวกับปลาแลมป์เพรย์ เช่น ญี่ปุ่นและเกาหลีใต้ เป็นต้น
แดน (ไม่) เนรมิต
แดน (ไม่) เนรมิต (The Florida Project) เป็นภาพยนตร์อเมริกันแนวดราม่า ออกฉายปี 2017 กำดับโดย Sean Baker และเขียนบทโดย Baker กับ Chris Bergoch นำแสดงโดย Willem Dafoe, Brooklynn Prince, Bria Vinaite, Valeria Cotto, Christopher Rivera, และ Caleb Landry Jones เป็นเรื่องของเด็กหญิงอายุ 6 ปีคนหนึ่ง ที่อาศัยอยู่กับแม่หัวขบถในโรงแรมข้างทางใน Greater Orlando และพยายามอยู่สงบๆ ไม่ให้เกิดปัญหา ชื่อเรื่อง The Florida Project มาจากชื่อดั้งเดิมของวอลท์ดิสนีย์เวิลด์ ซึ่งอยู่ไม่ไกลนักจากฉากในเรื่อง
ดินแดนกวมของสหรัฐอเมริกาในโอลิมปิกฤดูร้อน 2020
ประเทศดินแดนกวมของสหรัฐอเมริกา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศดินแดนกวมของสหรัฐอเมริกาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ทาเกอร์ เคบูเลฟ
ทาเกอร์ เคบูเลฟ (Тагир Хайбуллаев; ) เกิดวันที่ 24 กรกฎาคม ค.ศ. 1984 ที่คีซิลยัรต์ ดาเกสตาน ประเทศรัสเซีย เป็นนักยูโดชาวรัสเซียเชื้อสายอาวาร์
โอลิมปิก 2012
ในโอลิมปิกฤดูร้อน 2012 ทาเกอร์คว้าเหรียญทองที่ 3 ให้แก่เขาด้วยการเป็นฝ่ายชนะไนดาน ตูฟชินบายา ผู้เป็นแชมป์จากมองโกเลียในการแข่งขันยูโดในโอลิมปิกประเภทชายไม่เกิน 100 กิโลกรัม โดยประธานาธิบดีวลาดิเมียร์ ปูติน ได้ร่วมแสดงความยินดีในโอกาสดังกล่าว
ตำบลแม่สอด
ตำบลแม่สอด เป็นหนึ่งในจำนวนทั้งหมด 10 ตำบลของอำเภอแม่สอด จังหวัดตาก เกิดขึ้นอย่างเป็นทางการในรัชสมัยพระบาทสมเด็จพระจุลจอมเกล้าเจ้าอยู่หัว (ร.5) ทรงครองราชย์ อยู่ในความปกครองของอำเภอแม่สอด แขวงเมืองตาก มณฑลนครสวรรค์ เป็นตำบลที่มีประวัติศาสตร์และพัฒนาการที่ยาวนาน นับได้ว่าเป็นตำบลแห่งแรก และถูกจัดตั้งขึ้นเป็นการปกครองส่วนภูมิภาคในระดับท้องที่พร้อมกับการจัดตั้งอำเภอแม่สอด หรือกว่า 111 ปี นับจาก พ.ศ. 2441 เป็นต้นมา
การปกครองในตำบลแม่สอด มิได้มีฐานะเริ่มแรกเป็นสภาตำบล หรือองค์การบริหารส่วนตำบล แต่ถูกจัดตั้งครั้งแรกเป็นเทศบาลตำบลแม่สอด จังหวัดตาก เมื่อวันที่ 30 กันยายน พ.ศ. 2482 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (ร.8) ต่อมาปี พ.ศ. 2544 เปลี่ยนแปลงฐานะเทศบาลตำบลแม่สอดจัดตั้งเป็นเทศบาลเมืองแม่สอด เมื่อวันที่ 9 พฤศจิกายน พ.ศ. 2544